# אליין פרוג'קט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
עטיפת האלבום Midnight Sun של אליין פרוג'קט

Alien Project הוא כינויו של יוצר הטראנס הישראלי ארי לינקר. סגנונו המוזיקלי של לינקר הוא טראנס פסיכדלי וטכנו. לינקר החל את דרכו בשנת 1994, לאחר שהתוודע למוזיקת הטראנס בטיול בגואה שבהודו. הוא נחשב לאחד החלוצים בתחום זה בישראל, משום שהיה מבין הראשונים שייבאו סיגנון זה לארץ והיה מבין הראשונים שהופיעו במסיבות טראנס.

לינקר פעל בראשית דרכו כאוטודידקט בתחומי המוזיקה. במקביל ללימודי תעשייה ומסחר במכללה, ערך ניסיונות מוזיקליים בהלחנה עד שמצא את הסגנון הייחודי לו ויצר קשרים עם אנשים שונים מהתחום. בשנים 1996-1997 בערך יצר את הדיסק הראשון שלו "Cosmic Communications Compilation". במקביל עבד כדי ג'יי, והופיע בארץ ובעולם. נסיונו כדיי ג'יי תרם ליצירתו.

כאשר התגורר לינקר בתל אביב, התברר לו שהוא שכן של אבי ניסים וליאור פרלמוטר המרכיבים את הצמד Astral Projection, מראשוני הישראלים שעסקו במוזיקת טראנס. הוא התיידד עמם ועבד בסטודיו שלהם, ולמד מנסיונם כיצד ליצור מוזיקה באופן מקצועי יותר. כמחווה לצמד, ביצע לינקר רמיקס לאחד הטראקים של הצמד, "People Can Fly". הרמיקס יצא לאור יחד עם הטראק המקורי.

לינקר המשיך להתקדם בלימודיו באופן עצמאי גם לאחר סיומם במכללה. הוא החל לעבוד יחד עם ג'ון בליי שכינויו היה Trance Meister ובעברו היה מתופף ומתכנת בהרכב Juno Reactor.

בשנת 2001 הוציא לאור את האלבום הראשון שלו "Midnight Sun" תחת הלייבל Phonokol. מספר חודשים לאחר מכן הוציא את האלבום השני שלו "Dance or Die". האלבום המצליח ביותר מבחינה כלכלית של לינקר הוא "Aztechno Dream".

## [עריכה] קישורים חיצוניים

- האתר הרשמי

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%99%D7%9F_%D7%A4%D7%A8%D7%95%D7%92%27%D7%A7%D7%98.html

קטגוריות: מוזיקה אלקטרונית | הרכבי טראנס | מוזיקאים ישראלים | להקות ישראליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Português